ఇండియా గ్లోబల్ వీక్ ప్రారంభ సమావేశం లో ప్రసంగించిన ప్రధాన మంత్రి
ఇండియా గ్లోబల్ వీక్ ప్రారంభ సమావేశం లో ప్రసంగించిన ప్రధాన మంత్రి

ఇండియా గ్లోబల్ వీక్ ప్రారంభ సమావేశాన్ని ఉద్దేశించి ప్రధాన మంత్రి శ్రీ నరేంద్ర మోదీ ఈ రోజు న వీడియో కాన్ఫరెన్స్ మాధ్యమం ద్వారా ప్రసంగించారు. ప్రస్తుత సంక్షోభ పరిస్థితుల ను గురించి ప్రధాన మంత్రి ప్రస్తావిస్తూ, ప్రపంచ పునరుజ్జీవనం లో భారతదేశం ప్రముఖ పాత్ర ను పోషించగలదన్నారు. ఇది రెండు అంశాల తో సన్నిహితంగా జోడింపబడినటువంటిది అని ఆయన అన్నారు. ఆ రెండు అంశాల లో ఒకటో అంశం- భారతదేశం యొక్క ప్రతిభ మరి రెండో అంశం- సంస్కరించేందుకు, ఇంకా తిరిగి శక్తి ని ఇచ్చేందుకు భారతదేశానికి ఉన్నటువంటి సామర్థ్యం అని ఆయన చెప్పారు. భారతదేశం యొక్క ప్రతిభాన్విత బలగం యొక్క తోడ్పాటు, ప్రత్యేకించి భారతీయ సాంకేతిక పరిశ్రమ మరియు సాంకేతిక వృత్తినిపుణుల సహకారం ప్రపంచం అంతటా బాగా గుర్తింపు ను పొందినట్లు ఆయన వివరించారు. భారతదేశాన్ని తోడ్పాటు ను అందించేందుకు ఆతురత తో ఉన్నటువంటి ప్రతిభావంతుల శక్తి నిలయం గా ఆయన అభివర్ణించారు. భారతీయులు స్వాభావిక సంస్కర్తలు అని, ప్రతి ఒక్క సవాలు ను, అది సామాజిక సవాలు కావచ్చు, లేదా ఆర్థిక సవాలు కావచ్చు, భారతదేశం అధిగమించినట్లు గా చరిత్ర చాటిందని కూడా ఆయన అన్నారు. పునరుజ్జీవనాన్ని గురించి భారతదేశం మాట్లాడుతున్నప్పుడు, అది సంరక్షణ తో కూడిన పునరుజ్జీవనం, కరుణ తో కూడిన పునరుజ్జీవనం, స్థిరమైన పునరుజ్జీవనం – ఇటు ఆర్థిక వ్యవస్థ తో పాటు అటు పర్యావరణ వ్యవస్థ.. ఈ రెంటి యొక్క స్థిరమైనటువంటి పునరుజ్జీవనం- గా ఉంటుంది అని ఆయన అన్నారు. ప్రధాన మంత్రి గడచిన ఆరు సంవత్సరాల లో సాధించినటువంటి లాభాల ను గురించి తెలియజేశారు; వాటి లో అన్ని వర్గాల వారి కి ఆర్థిక సేవల అందజేత, రికార్డు స్థాయి లో గృహ నిర్మాణం మరియు మౌలిక సదుపాయాల నిర్మాణం, వ్యాపార నిర్వహణ లో సౌలభ్యం, జిఎస్‌ టి సహా సాహసోపేతమైన పన్నుల సంబంధి సంస్కరణ లు వంటి వి భాగం గా ఉన్నాయి. అజేయమైన భారతీయ స్ఫూర్తి యొక్క ఆలంబన తో ఆర్థిక వ్యవస్థ పుంజుకొంటున్న ఆరంభిక సూచన లు ఈసరికే కంటికి కనిపిస్తున్నాయి అని ప్రధాన మంత్రి అన్నారు. ఉచితం గా వంట గ్యాసు, బ్యాంకు ఖాతాల లో నగదు, లక్షల మంది కి ఉచితం గా ఆహారధాన్యాల సరఫరా సహా ప్రతి ఒక్క ప్రయోజనాన్ని లాభితుల కు నేరు గా అందజేయడం లో నేటి సాంకేతిక విజ్ఞానం ప్రభుత్వానికి సహాయపడుతోంది అని ఆయన అన్నారు. ప్రపంచం లో అత్యంత బహిరంగమైనటువంటి ఆర్థిక వ్యవస్థలలో ఒకటి గా భారతదేశం ఉంది, అది అన్ని బహుళజాతి కంపెనీల ను వాటి వ్యాపారాల ను భారతదేశం లో ఏర్పాటు చేసుకోవలసిందంటూ ఆహ్వానిస్తోంది అని ప్రధాన మంత్రి అన్నారు. భారతదేశం అనేక సంభావ్యత లు ఉన్నటువంటి మరియు అనేక అవకాశాల ను ప్రసాదించేటటువంటి భూమి అని ప్రధాన మంత్రి అభివర్ణించారు. వ్యవసాయ రంగం లో ప్రవేశపెట్టిన వివిధ సంస్కరణల ను గురించి ఆయన వివరించారు. అవి ప్రపంచ పారిశ్రమిక రంగాని కి చాలా ఆకర్షణీయమైన పెట్టుబడి అవకాశాల ను కల్పిస్తాయని ఆయన అభివర్ణించారు. తాజా సంస్కరణ లు ఎమ్ఎస్ఎమ్ఇ రంగాన్ని ప్రోత్సహిస్తున్నాయని ఇంకా అవి పెద్ద పరిశ్రమల రంగాని కి సైదోడు గా నిలుస్తాయని ప్రధాన మంత్రి అన్నారు. రక్షణ రంగం లో, ఇంకా అంతరిక్ష రంగం లో పెట్టుబడి అవకాశాలు ఉన్నాయని ఆయన చెప్పారు. భారతదేశ ఔషధ నిర్మాణ పరిశ్రమ ఒక్క భారతదేశానికే కాక యావత్తు ప్రపంచాని కి ఒక ఆస్తి వంటిది అని విశ్వమారి మరొక సారి చాటిందని ప్రధాన మంత్రి అన్నారు. మందుల ధరల ను తగ్గించడం లో ప్రత్యేకించి అభివృద్ధి చెందుతున్న దేశాల కోసం ఈ పని చేయడం లో భారతదేశ ఔషధ నిర్మాణ పరిశ్రమ ప్రముఖ పాత్ర ను పోషించిందని ఆయన అన్నారు. ‘ఆత్మ నిర్భర్ భారత్’ అనేది స్వయం సంపూర్ణం గా ఉండడం గాని, లేదా ప్రపంచాని కి తలుపులను మూసి ఉంచడం గురించి కాదు, స్వయం పోషకం గా ఉండడాన్ని మరియు స్వయం ఉత్పాదకం గా ఉండడాన్ని సూచిస్తుంది అని ఆయన చెప్పారు. ఇది సంస్కరణ కు లోనవుతున్నటువంటి, పనిచేస్తున్నటువంటి మరియు మార్పు చెందుతున్నటువంటి భారతదేశం. ఇది ఒక నూతన ఆర్థిక అవకాశాల ను ఇవ్వజూపుతున్నటువంటి భారతదేశం. ఇది అభివృద్ధి కై మానవ కేంద్రితమైనటువంటి మరియు అన్ని వర్గాల ను కలుపుకొనిపోయేటటువంటి విధానాన్ని అనుసరిస్తున్నటువంటి భారతదేశం. భారతదేశం మీ అందరి కోసం ఎదురుచూస్తోంది అని ఆయన అన్నారు. భారతదేశం యొక్క శాస్త్రీయ సంగీత శోభ ను ప్రపంచాని కి చాటిచెప్పిన పండిత్ రవిశంకర్ యొక్క శత జయంతి ని కూడా ఈ వేదిక జరుపుతుండడం పట్ల ఆయన సంతోషాన్ని వ్యక్తం చేశారు. ఒకరిని మరొకరు పలకరించుకోవడానికి చేతుల ను జోడించి నమస్తే అంటూ పలకడం ఈ రోజు న ఎలా ప్రపంచ వ్యాప్త ఆదరణ కు నోచుకొన్నదీ ఆయన ప్రముఖం గా ప్రస్తావించారు. ప్రపంచ హితం కోసం మరియు ప్రపంచ సమృద్ధి కోసం భారతదేశం చేయగలిగిందంతా చేయడానికి సిద్ధం గా ఉంది అని ఆయన అన్నారు.